Document ID: /roh_data/filtered/fineweb-2-filterrobots_roh.jsonl.gz/72120

Uschia s’augmenta il squitsch sin la strategia d’avertura precauta dal Cussegl federal. Quel vul decider l’autra mesemna en chaussa.
Dasper la PPS, l’Uniun svizra d’artisanadi e mastergn, Gastrosuisse e singuls chantuns pretenda uss er ina maioritad da la cumissiun pass pli sperts. Concret duajan ils restaurants puspè avrir ils 22 da mars – uschia la pretensiun.
Il Cussegl federal vul far bufatg
Il Cussegl federal da sia vart vul far bufatg. Il plan ch'el ha preschentà la mesemna prevesa ch'ils restaurants pon il pli baud avrir l'entschatta avrigl las terrassas. Quai sut la premissa che la situaziun na saja betg sa pegiurada. Sut las medemas premissas duain er centers da fitness vegnir averts.